CELEX: 32022D0465
Language: da
Date: 2022-03-21 00:00:00
Title: Kommissionens gennemførelsesafgørelse (EU) 2022/465 af 21. marts 2022 om ændring af gennemførelsesafgørelse (EU) 2019/570 for så vidt angår rescEU's mobile laboratoriekapaciteter og CBRN-sporings-, -prøvetagnings-, -identifikations- og -overvågningskapaciteter (meddelt under nummer C(2022) 1831) (EØS-relevant tekst)

23.3.2022   
               
               
                  DA
               
               
                  Den Europæiske Unions Tidende
               
               
                  L 94/6
               
            
         KOMMISSIONENS GENNEMFØRELSESAFGØRELSE (EU) 2022/465
         af 21. marts 2022
         om ændring af gennemførelsesafgørelse (EU) 2019/570 for så vidt angår rescEU's mobile laboratoriekapaciteter og CBRN-sporings-, -prøvetagnings-, -identifikations- og -overvågningskapaciteter
         
            
               (meddelt under nummer C(2022) 1831)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (1), særlig artikel 32, stk. 1, litra g), og
         ud fra følgende betragtninger:
         
                     (1)
                  
                  
                     I afgørelse nr. 1313/2013/EU fastlægges den retlige ramme for rescEU, som er en kapacitetsreserve på EU-plan, som tager sigte på at yde bistand i overvældende situationer, hvor den samlede eksisterende kapacitet på nationalt plan og de kapaciteter, som medlemsstaterne har tilknyttet den europæiske civilbeskyttelsespulje, ikke kan sikre en effektiv indsats ved naturkatastrofer og menneskeskabte katastrofer.
                  
               
                     (2)
                  
                  
                     I overensstemmelse med artikel 12, stk. 2, i afgørelse nr. 1313/2013/EU defineres rescEU's kapaciteter under hensyntagen til identificerede og kommende risici, de samlede kapaciteter og manglerne på EU-plan. Der er fire områder, som rescEU bør fokusere på, nemlig bekæmpelse af skovbrande fra luften, kemiske, biologiske, radiologiske og nukleare (»CBRN«) hændelser, medicinsk katastrofeberedskab samt transport og logistik.
                  
               
                     (3)
                  
                  
                     I Kommissionens gennemførelsesafgørelse (EU) 2019/570 (2) fastlægges den indledende sammensætning af rescEU med hensyn til kapaciteter og kvalitetskrav. RescEU-reserven består indtil videre af kapaciteter til bekæmpelse af skovbrande fra luften og til lægelig evakuering ad luftvejen, medicinske nødhjælpshold, opbygning af et beredskabslager til medicinsk udstyr eller personlige værnemidler eller begge dele, kapaciteter til opbygning af et CBRN-beredskabslager samt til midlertidig indkvartering og transport- og logistik.
                  
               
                     (4)
                  
                  
                     En analyse af identificerede og nye risici samt af kapaciteter og mangler på EU-plan viser, at der er behov for at støtte civilbeskyttelsesaktiviteter ved at stille CBRN-sporings-, -prøvetagnings-, -identifikations- og -overvågningskapaciteter til rådighed i marken med henblik på indsats i tilfælde af nødsituationer (dvs. for at afbøde de negative konsekvenser for menneskers liv eller sundhed som følge af CBRN-stoffer), eftersøgningsaktiviteter (dvs. for at fastslå, hvor CBRN-stoffer, der ikke er under myndighedskontrol, befinder sig), indsats i tilfælde af sikkerhedshændelser (dvs. for at reagere på potentielt kriminelle eller forsætlige uautoriserede handlinger, der involverer eller er rettet mod CBRN-stoffer) og overvågning af større hændelser (dvs. forebyggelse af kriminelle eller forsætlige uautoriserede handlinger, der involverer CBRN-stoffer).
                  
               
                     (5)
                  
                  
                     Kapaciteten bør omfatte reachback-støtte til teknisk vurdering i forbindelse med CBRN-sporing, -prøvetagning, -identifikation og -overvågning, der gennemføres under EU-mekanismen. Denne reachback-komponent bør også stilles til rådighed for de nationale myndigheder. Reachback'en kan leveres af en enkelt institution eller af en pulje af specialiserede institutioner.
                  
               
                     (6)
                  
                  
                     Kapaciteten forventes at være en samlet pakke med en høj grad af intern skalerbarhed og modularitet, hvilket om nødvendigt gør det muligt særskilt at anvende pakkens individuelle komponenter, der er skræddersyet til beredskabs-, eftersøgnings-, sikkerheds- eller overvågningsaktiviteter, og som er skræddersyet til den specifikke kemiske, biologiske, radiologiske eller nukleare fare eller trussel.
                  
               
                     (7)
                  
                  
                     Analysen af identificerede og nye risici samt af kapaciteter og mangler på EU-plan viste også, at der er behov for mobile laboratoriekapaciteter. Hovedformålet med den mobile laboratoriekapacitet er at yde fleksibel støtte inden for områder, hvor medlemsstaterne er overbebyrdede med hensyn til at spore, analysere eller kontrollere patogener eller CBRN-stoffer. Den mobile laboratoriekapacitet kan fokusere på forskellige specialiseringer med en høj grad af skalerbarhed, modularitet og interoperabilitet.
                  
               
                     (8)
                  
                  
                     I overensstemmelse med artikel 12, stk. 4, i afgørelse nr. 1313/2013/EU bør kvalitetskravene i rescEU baseres på etablerede internationale standarder, hvis sådanne standarder allerede findes. Kvalitetskravene til de mobile laboratoriers biologiske komponent bør derfor baseres på klassificeringerne for mobile laboratorier til hurtig indsats (3), der er udarbejdet af Verdenssundhedsorganisationen.
                  
               
                     (9)
                  
                  
                     For at imødegå risici med lav sandsynlighed og store konsekvenser bør CBRN-sporings-, -prøvetagnings-, -identifikations- og -overvågningskapaciteter og mobil laboratoriekapacitet oprettes i overensstemmelse med de kategorier, der er omhandlet i artikel 3d i gennemførelsesafgørelse (EU) 2019/570, og efter høring af medlemsstaterne.
                  
               
                     (10)
                  
                  
                     Gennemførelsesafgørelse (EU) 2019/570 bør derfor ændres.
                  
               
                     (11)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er omhandlet i artikel 33, stk. 1, i afgørelse nr. 1313/2013/EU —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/570 foretages følgende ændringer:
            
                        1)
                     
                     
                        I artikel 1a tilføjes følgende nr. 4):
                        
                           »4)   »reachback« henviser til processen med at opnå støtte fra enheder, der ikke er indsat i felten.«
                        
                     
                  
                        2)
                     
                     
                        I artikel 2, stk. 2, foretages følgende ændringer:
                        
                                    a)
                                 
                                 
                                    Litra j) affattes således:
                                    
                                                »j)
                                             
                                             
                                                transport- og logistikkapacitet«
                                             
                                          
                              
                                    b)
                                 
                                 
                                    Følgende litra tilføjes:
                                    
                                                »k)
                                             
                                             
                                                CBRN-sporings-, -prøvetagnings-, -identifikations- og -overvågningskapaciteter med henblik på indsats i nødsituationer, eftersøgningsaktiviteter, indsats i tilfælde af sikkerhedshændelser og overvågning af større hændelser
                                             
                                          
                                                l)
                                             
                                             
                                                mobile laboratoriekapaciteter.«
                                             
                                          
                              
                  
                        3)
                     
                     
                        Artikel 3a affattes således:
                        
                           »Artikel 3a
                           
                              Støtteberettigede udgifter til rescEU's medicinske evakuering ad luftvejen, medicinske nødhjælpshold type 2 og type 3, opbygning af medicinske beredskabslagre, CBRN-dekontaminering, CBRN-oplagring, midlertidig indkvartering, transport, logistik, CBRN-sporings-, -prøvetagnings-, -identifikations- og -overvågningskapaciteter samt mobile laboratoriekapaciteter
                           
                           Alle de omkostningskategorier, der er omhandlet i bilag Ia til afgørelse nr. 1313/2013/EU, tages i betragtning ved beregningen af de samlede støtteberettigede omkostninger i forbindelse med rescEU-kapaciteterne.«
                        
                     
                  
                        (4)
                     
                     
                        Artikel 3e, stk. 3 og 4, affattes således:
                        
                           »3.   De rescEU-kapaciteter, der er omhandlet i artikel 2, stk. 2, litra c)-l), oprettes med det formål at håndtere risici med lav sandsynlighed og store konsekvenser.
                        
                        
                           4.   Når de rescEU-kapaciteter, der er omhandlet i artikel 2, stk. 2, litra c)-l), indsættes under EU-mekanismen, dækker Unionens finansielle bistand 100 % af driftsomkostningerne i henhold til artikel 23, stk. 4b, i afgørelse nr. 1313/2013/EU.«
                        
                     
                  
                        (5)
                     
                     
                        Bilaget ændres som angivet i bilaget til nærværende afgørelse.
                     
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 21. marts 2022.
            
               
                  På Kommissionens vegne
               
               Janez LENARČIČ
               
                  Medlem af Kommissionen
               
            
         
         
            (1)  EUT L 347 af 20.12.2013, s. 924.
         
            (2)  Kommissionens gennemførelsesafgørelse (EU) 2019/570 af 8. april 2019 om gennemførelsesbestemmelser til Europa-Parlamentets og Rådets afgørelse nr. 1313/2013/EU for så vidt angår rescEU-kapaciteter og om ændring af Kommissionens gennemførelsesafgørelse 2014/762/EU (EUT L 99 af 10.4.2019, s. 41).
         
            (3)  Vejledning i klassificering af mobile laboratorier til hurtig indsats (RRML). København: WHO's regionale kontor for Europa, 2021.
      
      
         
            BILAG
            I bilaget til gennemførelsesafgørelse (EU) 2019/570 tilføjes følgende afsnit 11 og 12:
            
               »11.   CBRN-sporings-, -prøvetagnings-, -identifikations- og -overvågningskapacitet med henblik på indsats i nødsituationer, eftersøgningsaktiviteter, indsats i tilfælde af sikkerhedshændelser og overvågning af større hændelser
               
               
                           
                                        
                                    
                                    
                                       Opgaver
                                    
                                 
                        
                           
                                       —
                                    
                                    
                                       Indsatsklar kapacitet og reachback-kapacitet til CBRN-sporing, -prøvetagning, -identifikation og -overvågning med henblik på indsats i nødsituationer, eftersøgningsaktiviteter, indsats i tilfælde af sikkerhedshændelser og overvågning af større hændelser (1)
                                       
                                    
                                 
                     
                           
                                        
                                    
                                    
                                       Kapaciteter
                                    
                                 
                        
                           
                                       —
                                    
                                    
                                       Evne til at yde operationel støtte til indsatsen i nødsituationer (2)i form af CBRN-sporing, -prøvetagning, -identifikation og -overvågning i marken.
                                    
                                 
                                       —
                                    
                                    
                                       Evne til at yde støtte til eftersøgningsaktiviteter i form af CBRN-sporing, -prøvetagning, -identifikation og -overvågning i marken.
                                    
                                 
                                       —
                                    
                                    
                                       Evne til at yde operationel støtte til indsatsen i forbindelse med sikkerhedshændelser i form af CBRN-sporing, -prøvetagning, -identifikation og -overvågning i marken. Dette omfatter evnen til at støtte den kompetente myndighed i den anmodende medlemsstat eller det anmodende tredjeland (3) i dens bestræbelser på at bevare og indsamle kriminalteknisk bevismateriale, sikre sporbarhedskæden og beskytte klassificerede oplysninger.
                                    
                                 
                                       —
                                    
                                    
                                       Evne til at yde støtte til overvågningsoperationer i forbindelse med store begivenheder i form af CBRN-sporing, -prøvetagning, -identifikation og -overvågning i marken.
                                    
                                 
                                       —
                                    
                                    
                                       Evne til at yde ikkedeployeret reachback-støtte til tekniske vurderinger i forbindelse med CBRN-sporing, -prøvetagning, -identifikation og -overvågning samt til at adressere sikkerhedsproblemer i forbindelse med disse aktiviteter.
                                    
                                 
                                       —
                                    
                                    
                                       Evne til at forberede sig på og håndtere operationelle udfordringer med hensyn til at gennemføre CBRN-sporings-, -prøvetagnings-, -identifikations- og -overvågningsaktiviteter i den anmodende medlemsstat eller det anmodende tredjeland under hensyntagen til den anmodende medlemsstats eller det anmodende tredjelands fare- og trusselsvurderinger, -planer, -procedurer og -protokoller.
                                    
                                 
                                       —
                                    
                                    
                                       Evne til at operere under ledelse af den anmodende medlemsstat, jf. artikel 12, stk. 6, og 7, i afgørelse nr. 1313/2013/EU, og sørge for effektiv operationel kontakt- og koordineringskapacitet med de relevante myndigheder i den anmodende medlemsstat (4).
                                    
                                 
                     
                           
                                        
                                    
                                    
                                       Hovedbestanddele
                                    
                                 
                        
                           
                                       —
                                    
                                    
                                       Pulje af eksperter, der er i stand til at vurdere og planlægge CBRN-sporings-, -prøvetagnings-, -identifikations- og -overvågningsaktiviteter på grundlag af medlemsstatens eller tredjelandets fare- og trusselsvurderinger.
                                    
                                 
                                       —
                                    
                                    
                                       Deployerbar pulje af eksperter, der er i stand til at foretage CBRN-sporings-, -prøvetagnings-, -identifikations- og -overvågningsaktiviteter i forbindelse med indsatsen i tilfælde af nødsituationer, eftersøgningsaktiviteter, indsatsen i tilfælde af sikkerhedshændelser og overvågningsaktiviteter.
                                    
                                 
                                       —
                                    
                                    
                                       Deployerbart CBRN-sporings-, -prøvetagnings-, -identifikations- og -overvågningsudstyr og -redskaber samt alt nødvendigt støtteudstyr, -redskaber, -ressourcer, -køretøjer, -hjælpematerialer, sikre kommunikations-, dataudvekslings- og informationsteknologier og små feltlaboratorier (5), alt efter hvad der anses for nødvendigt for at sikre kapacitetens funktionalitet.
                                    
                                 
                                       —
                                    
                                    
                                       Mobilt udstyr, værktøjer, ressourcer og hjælpematerialer samt et passende håndteringssystem til håndtering af forurenet affald forårsaget af sporings-, prøvetagnings-, identifikations- og overvågningsaktiviteter.
                                    
                                 
                                       —
                                    
                                    
                                       Operationel reachback-evne med henblik på teknisk og operationel vurdering, navnlig inden for identifikation, prøveudtagning og sikkerhed.
                                    
                                 
                                       —
                                    
                                    
                                       Passende udstyr, procedurer, redskaber, ressourcer og hjælpematerialer til at garantere personalets sikkerhed, når de arbejder i et farligt miljø, såsom passende detektorer, personlige værnemidler eller dekontamineringskomponenter, i overensstemmelse med gældende lovkrav og gældende internationale standarder.
                                    
                                 
                     
                           
                                        
                                    
                                    
                                       Selvforsyning
                                    
                                 
                        
                           
                                       —
                                    
                                    
                                       Artikel 12 i gennemførelsesafgørelse 2014/762/EU finder anvendelse.
                                    
                                 
                     
                           
                                        
                                    
                                    
                                       Deployering
                                    
                                 
                        
                           
                                       —
                                    
                                    
                                       Deployerbare komponenter, der er klar til udsendelse, og reachback-støtte til tekniske vurderinger, der er klar til indsats, højst 12 timer efter accept af tilbuddet om støtte.
                                    
                                 
                                       —
                                    
                                    
                                       Mulighed for at være operationelt i mindst 14 dage i træk.
                                    
                                 
                                       —
                                    
                                    
                                       Kapaciteten kan placeres på forhånd i tilfælde af anmodninger om bistand i henhold til artikel 15, stk. 2, i afgørelse nr. 1313/2013/EU og på grundlag af nationale trusselsvurderinger, der tyder på en ekstraordinær situation med øget risiko.
                                    
                                 
                     
            12.   Mobile laboratoriekapaciteter
            
            
                        Opgaver
                     
                     
                        
                                    —
                                 
                                 
                                    Tilvejebringe et modulopbygget, fleksibelt og tilpasningsdygtigt mobillaboratorium, der er i stand til at spore, analysere eller bekræfte patogener eller CBRN-stoffer.
                                 
                              
                  
                        Kapaciteter
                     
                     
                        
                                    —
                                 
                                 
                                    Evne til at forvalte laboratorieaktiviteter.
                                 
                              
                                    —
                                 
                                 
                                    Evne til at gennemføre testning og analyser i overensstemmelse med gældende internationale standarder, retningslinjer og bedste praksis.
                                 
                              
                                    —
                                 
                                 
                                    Evne til at håndtere patogener eller CBRN-stoffer fra forskellige risikogrupper samt lagre, overføre og forvalte relaterede data og analyseresultater på en sikker måde.
                                 
                              
                                    —
                                 
                                 
                                    Evne til at støtte folkesundhedsundersøgelser, rapportere resultater og foretage verifikation og samtidig bevare sporbarhedskæden og beskytte klassificerede informationer.
                                 
                              
                  
                        Hovedbestanddele
                     
                     
                        Eksperter
                        
                                    —
                                 
                                 
                                    Personale, der er tilstrækkeligt uddannet og udstyret til at udføre de forskellige opgaver, som er defineret under opgaver.
                                 
                              Logistik
                        
                                    —
                                 
                                 
                                    Udvikle passende operationelle procedurer.
                                 
                              
                                    —
                                 
                                 
                                    Kendskab til toldregler og særlige krav i forbindelse med grænsepassage af mobilt laboratorieudstyr, reagenser og personale.
                                 
                              Informationsstyring
                        
                                    —
                                 
                                 
                                    Kommunikationssystem omfattende sikrede og ikkesikrede IT-netværk (LAN) for at sikre internetforbindelse, dataforvaltning og dataudveksling, herunder i fjerntliggende områder
                                 
                              
                                    —
                                 
                                 
                                    Laboratorieinformationsstyringssystem.
                                 
                              Udstyr
                        
                                    —
                                 
                                 
                                    Passende udstyr og hjælpematerialer, der er nødvendige for at kunne udføre centrale opgaver og funktioner.
                                 
                              
                                    —
                                 
                                 
                                    Passende støttesystemredskaber og -ressourcer, der er nødvendige for at udføre centrale opgaver og funktioner.
                                 
                              Sikkerhed
                        
                                    —
                                 
                                 
                                    Passende udstyr, procedurer, redskaber, ressourcer og hjælpematerialer, herunder passende affaldshåndteringssystemer, til at garantere personalets, den lokale befolknings og miljøets sikkerhed, når de arbejder med farlige CBRN-stoffer eller -patogener, i overensstemmelse med gældende lovkrav og gældende internationale standarder.
                                 
                              
                  
                        Selvforsyning
                     
                     
                        
                                    —
                                 
                                 
                                    Kapaciteten bør sikre selvforsyning i mindst 14 dage.
                                 
                              
                                    —
                                 
                                 
                                    Artikel 12, stk. 1, og 2, i gennemførelsesafgørelse 2014/762/EU finder anvendelse.
                                 
                              
                  
                        Deployering
                     
                     
                        
                                    —
                                 
                                 
                                    Klar til udsendelse højst 12 timer efter accept af tilbuddet.«
                                 
                              
                  
               (1)  Begivenheder, der er baseret på nationale trusselsvurderinger kan kræve CBRN-overvågningsaktiviteter (f.eks. store offentlige forsamlinger, sportsbegivenheder, møder mellem statschefer, musikkoncerter, verdensudstillinger).
            
               (2)  Dette omfatter enhver form for natur- eller menneskeskabte nødsituationer, der involverer farlige materialer eller CBRN-stoffer. Eksempler herpå er nødsituationer som følge af naturkatastrofer, industri-, transport- eller forskningsaktiviteter, kriminelle eller forsætlige uautoriserede handlinger, terrorhandlinger eller væbnede konflikter eller satellitulykker og rumaffald.
            
               (3)  I overensstemmelse med artikel 12, stk. 10, i afgørelse nr. 1313/2013/EU kan rescEU-kapaciteter indsættes, hvis en katastrofe uden for Unionen i væsentlig grad kan berøre en eller flere medlemsstater eller deres borgere.
            
               (4)  F.eks. myndigheder med tilknytning til civilbeskyttelse, retshåndhævelse, efterretninger, bortskaffelse af eksplosive anordninger eller teknisk bistand.
            
               (5)  F.eks. med henblik på at understøtte den indledende analyse af prøver.